निफ्टी सिर्फ 8 अंक चढ़ा, सेंसेक्स के 30 शेयरों में से 16 में गिरावट और 14 में तेजी
BSE NSE Sensex Today, Stock Market Latest Updates. शेयर बाजार में आज यानी मंगलवार (25 जुलाई) को तेजी देखने को मिल रही है। सेंसेक्स 147 अंक बढ़कर 66,531 के स्तर पर खुला है
शेयर बाजार में आज यानी मंगलवार (25 जुलाई) को फ्लैट कारोबार देखने को मिला। सेंसेक्स 29 अंक गिरकर 66,355 के स्तर पर बंद हुआ। वहीं निफ्टी में सिर्फ 8 अंक की तेजी रही, ये 19,680 के स्तर पर बंद हुआ। सेंसेक्स के 30 शेयरों में से 16 में तेजी और 14 में गिरावट देखने को मिली।
टाटा मोटर्स समेत निफ्टी-50 के 25 शेयरों में तेजी रही
हिंडाल्को, JSW स्टील, टाटा स्टील, अल्ट्राटेक सीमेंट, NTPC, टाटा मोटर्स समेत निफ्टी-50 के 25 शेयरों में तेजी रही। वहीं एशियन पेंट्स, ITC, LT, ब्रिटानिया, कोटक बैंक, SBI, SBI लाइफ और इंडसइंड बैंक समेत 25 शेयरों में ही गिरावट देखने को मिली। वहीं एक शेयर में कोई बदलाव नहीं हुआ।
मेटल सेक्टर में सबसे ज्यादा 2.94% की तेजी रही
NSE के 11 सेक्टोरल इंडेक्स में से 5 में तेजी और 6 में गिरावट देखने को मिली। मेटल सेक्टर में सबसे ज्यादा 2.94% की तेजी रही। मीडिया सेक्टर में 1.51% की तेजी देखने को मिली। ऑटो, फाइनेंशियल सर्विसेज और फार्मा में भी बढ़त रही। बैंक, FMCG, IT, PSU बैंक, प्राइवेट बैंक और रियल्टी सेक्टर में गिरावट रही।
टाटा मोटर्स को 3,202 करोड़ रुपए का मुनाफा
टाटा मोटर्स ने आज Q1FY24 यानी पहली तिमाही (अप्रैल-जून) का रिजल्ट्स अनाउंस किया। इस तिमाही में कंपनी को 3,202.8 करोड़ रुपए का मुनाफा हुआ है। पिछले पिछले वित्त वर्ष की समान तिमाही में कंपनी को 5,006.6 करोड़ रुपए का घाटा हुआ था। वहीं टाटा मोटर्स की आय 71,934.66 करोड़ रुपए से 42% बढ़कर 1,02,236.08 करोड़ रुपए हो गई है।
टाटा स्टील का प्रॉफिट 93% गिरा
टाटा स्टील ने सोमवार (24 जुलाई) को Q1FY24 यानी पहली तिमाही (अप्रैल-जून) के रिजल्ट्स अनाउंस किया। पहली तिमाही में कंपनी का नेट प्रॉफिट सालाना आधार पर 93% गिरकर 525 करोड़ रुपए रहा। पिछले फाइनेंशियल ईयर की समान तिमाही में यह 7,714 करोड़ रुपए था। वहीं पिछली तिमाही यानी (जनवरी-मार्च) Q4FY23 में कंपनी का नेट प्रॉफिट 1,566 करोड़ रुपए रहा था।
पहली तिमाही में कंपनी का ऑपरेशन से रेवेन्यू भी 6.2% गिरकर 59,489 करोड़ रुपए रहा, जो पिछले साल की समान तिमाही में 63,430 करोड़ रुपए था। पिछली तिमाही की तुलना में भी कंपनी का रेवेन्यू 5.5% गिरा है। Q4FY23 में यह 62,961 करोड़ रुपए रहा था।
कल बाजार में रही थी गिरावट
इससे पहले शेयर बाजार में कल यानी सोमवार (24 जुलाई) को गिरावट देखने को मिली थी। सेंसेक्स 299 अंक गिरकर 66,384 के स्तर पर बंद हुआ था। निफ्टी में भी 72 अंक की गिरावट रही, ये 19,672 के स्तर पर बंद हुआ था। सेंसेक्स के 30 शेयरों में से 18 में तेजी और 12 में गिरावट देखने को मिली थी।
